Հայաստանում սովորութիւն է դարձել ամէն մի նոր բիւջէ կոչել ինչ-որ տերմինով, այս բիւջէն էլ կոչւում է իներցիոն. ՀՀ ԱԺ-ում 2019 թւականի բիւջէի նախագծի քննարկման ժամանակ ասաց ՀՅԴ խմբակցութեան պատգամաւոր Սպարտակ Սէյրանեանը: Նա նշեց, որ կառավարութեան նշած տրամաբանութեամբ, բիւջէն, իհարկէ, իներցիոն է, սակայն բիւջէի նախագիծն իներցիոն է նաեւ մի շարք այլ պատճառներով: Պատգամաւորն ասաց, որ ցանկանում է կանգ առնել մի քանի մտահոգութիւնների վրայ, որոնց հետ առաջիկայում կառավարութիւնն անխուսափելիօրէն շփւելու է: